text: Кунчев ще предложи удължаване на извънредната обстановка - Вестник Утро
  България	| 24 юли 2020, 22:50	| коментара
  Главният държавен здравен инспектор доц. Ангел Кунчев ще предложи удължаване на извънредната епидемичната обстановка в страната. Това заяви той пред bTV. Тя приключва в края на месец юли.
  По думите му необходимостта от удължаване на извънредната епидемична обстановка идва от това, че данните към момента не сочат нищо оптимистично, но Министерският съвет взема окончателното решение дали да я удължи.
  Направените вчера тестове за Covid-19 са 5913, а от тях 269 са положителни - или 4.5% от пробите. На първо място по брой нови случаи е столицата, следват Благоевград, Варна и Добрич.
  Кунчев припомни, че трябва да ограничим контактите си и да спазваме правилата на дистанция и дезинфекция. Той допълва, че е наясно, че обществото е уморено от мерки и трудно би приело нови ограничения. И в момента областните щабове и кметовете могат да въвеждат допълнителни противоепидемични мерки, ако такива се налагат.